**Dôvodová správa**

**Všeobecná časť**

 Poslanci Národnej rady Slovenskej republiky Peter Antal a Peter Kresák predkladajú na schôdzu Národnej rady Slovenskej republiky návrh novely zákona Národnej rady Slovenskej republiky, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

 Návrh zákona odstraňuje legislatívny nedostatok zákona o odpadoch, týkajúci sa financovania triedeného zberu odpadov z obalov, ktoré sú súčasťou triedených zložiek komunálneho odpadu.

 Cieľom návrhu novely zákona o odpadoch je jednoznačne určiť okruh povinných subjektov, tzn. výrobcov obalov, ktorí sú povinní v zmysle zákona o odpadoch financovať triedený zber odpadov z obalov, ktoré sú súčasťou triedených zložiek komunálneho odpadu.

Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná.

Predložený návrh zákona nebude mať dopad na verejné financie, ani na zamestnanosť a informatizáciu spoločnosti. Predložený návrh zákona bude mať negatívny aj pozitívny vplyv na podnikateľské prostredie. Predložený návrh zákona bude mať pozitívny vplyv na životné prostredie.

**B. Osobitná časť**

**K čl. I, 1. bodu**

Zmena termínu na zaslanie údajov pre výpočet trhového podielu do 20.marca navrhujeme z dôvodu, že ministerstvo má k dispozícii úplné údaje už 28.februára, kedy majú výrobcovia posledný termín na zaslanie ohlásenia a lehota 20 dní na sumarizáciu a zverejnenie údajov je postačujúca pre ministerstvo.

**K čl. I, 2. bodu**

 Organizáciu zodpovednosti výrobcov pre obaly je potrebné vyňať z povinnosti zabezpečiť oddelené financovanie zberu, ustanovené v predmetnom odseku, a to vzhľadom na zmeny týkajúce sa financovania triedeného zberu odpadov z obalov, ktoré sú súčasťou triedených zložiek komunálneho odpadu. To znamená, že finančné prostriedky pochádzajúce z tzv. „priemyselných“ obalov je možné použiť na krytie nákladov, určených pre nakladanie s odpadom z obalov, pochádzajúcich z komunálnej sféry. Z uvedenej povinnosti zabezpečiť oddelené financovanie sa taktiež vyníma organizácia zodpovednosti výrobcov pre batérie a akumulátory a tretie osoby.

**K čl. I, 3. bodu**

 Povinnosť výrobcu vypočítať si svoj trhový a zberový podiel sa nemôže vzťahovať na výrobcu, plniaceho si svoje povinnosti individuálne, nakoľko množstvá obalov, uvedené na trh týmto výrobcom nijako nevstupujú do výpočtu trhového a zberového podielu.

**K čl. I, 4. bodu**

 Keďže množstvá obalov a odpadov z obalov, ktoré pochádzajú od výrobcov, plniacich si svoje povinnosti individuálne nevstupujú do výpočtu trhového a zberového podielu, je potrebné takéhoto výrobcu vyňať aj z povinnosti oznamovať koordinačnému centru presahujúce množstvá odpadov z obalov vzťahujúce sa k súhrnnému zberovému podielu.

**K čl. I, 5. bodu**

 Povinnosť výrobcu vypočítať si svoj trhový podiel sa nemôže vzťahovať na výrobcu, plniaceho si svoje povinnosti individuálne, nakoľko množstvá obalov, uvedené na trh týmto výrobcom nijako nevstupujú do výpočtu trhového a zberového podielu. Taktiež sa do definície trhového podielu dopĺňa bližšia špecifikácia obalov, ktoré sa započítavajú do celkového množstva obalov.

**K čl. I, 6. bodu**

 Uvedená zmena v definícii zberového podielu súvisí so zmenami týkajúcimi sa financovania triedeného zberu odpadov z obalov, ktoré sú súčasťou triedených zložiek komunálneho odpadu. To znamená, že finančné prostriedky pochádzajúce z tzv. „priemyselných“ obalov je možné použiť na krytie nákladov, určených pre nakladanie s odpadom z obalov, pochádzajúcich z komunálnej sféry.

**K čl. I, 7. bodu**

Vzhľadom na zmenu termínu uvedenú v § 27 ods. 4 písmeno j) je potrebné upraviť aj termín na zverejnenie údajov na webovom sídle ministerstva o množstve obalov uvedených na trh Slovenskej republiky.

**K čl. II**

Ustanovuje sa účinnosť návrhu zákona tak, aby termínovo napĺňala všetky lehoty procesu prerokúvania a schvaľovania zákonov Národnou radou Slovenskej republiky.

 **DOLOŽKA ZLUČITEĽNOSTI**

**právneho predpisu s právom Európskej únie**

**1**. **Predkladateľ právneho predpisu:**

Poslanci Národnej rady Slovenskej republiky Peter Antal a Peter Kresák.

**2.** **Názov návrhu právneho predpisu**:

Návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

**3.**  **Problematika návrhu právneho predpisu:**

Je v súlade s právnou úpravou Európskej únie.

**4. Záväzky Slovenskej republiky vo vzťahu k Európskej únii:**

Nie sú predkladaným návrhom dotknuté.

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti – úplný

**Doložka vybraných vplyvov**

|  |
| --- |
| **Základné údaje** |
| **Názov materiálu** |
| Zákon, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov |
| **Predkladateľ (a spolupredkladateľ)** |
| Poslanci NR SR Peter Antal a Peter Kresák |
| **Charakter predkladaného materiálu** | ☐ | Materiál nelegislatívnej povahy |
| ☒ | Materiál legislatívnej povahy |
| ☐ | Transpozícia práva EÚ |
|  |
| **Termín začiatku a ukončenia PPK** | *-* |
| **Predpokladaný termín predloženia na MPK\*** | *-* |
| **Predpokladaný termín predloženia na Rokovanie vlády SR\*** | *-* |
|  |
| **Definovanie problému** |
| Návrh zákona odstraňuje legislatívny nedostatok zákona o odpadoch, týkajúci sa financovania triedeného zberu odpadov z obalov, ktoré sú súčasťou triedených zložiek komunálneho odpadu.  |
| **Ciele a výsledný stav** |
| Cieľom návrhu novely zákona o odpadoch je jednoznačne určiť okruh povinných subjektov, tzn. výrobcov obalov, ktorí sú povinní v zmysle zákona o odpadoch financovať triedený zber odpadov z obalov, ktoré sú súčasťou triedených zložiek komunálneho odpadu. |
| **Dotknuté subjekty** |
| Návrh zákona sa dotýka podnikateľských subjektov a štátnej správy. |
| **Alternatívne riešenia** |
|  |
| **Vykonávacie predpisy** |
| *Predpokladá sa prijatie/zmena vykonávacích predpisov?* | ☐ Áno | ☒ Nie |
|  |
| **Transpozícia práva EÚ**  |
|  |
|  |
| **Preskúmanie účelnosti\*\*** |
|  |
|  |

|  |
| --- |
|  |
| **Vplyvy navrhovaného materiálu** |
| **Vplyvy na rozpočet verejnej správy** | **☐** | **Pozitívne** | **☒** | **Žiadne** | **☐** | **Negatívne** |
|  z toho rozpočtovo zabezpečené vplyvy | ☐ | Áno | ☐ | Nie | ☐ | Čiastočne |
| **Vplyvy na podnikateľské prostredie** | **☒** | **Pozitívne** | **☐** | **Žiadne** | **☒** | **Negatívne** |
|  z toho vplyvy na MSP | ☒ | Pozitívne | ☐ | Žiadne | ☒ | Negatívne |
| **Sociálne vplyvy** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na životné prostredie** | **☒** | **Pozitívne** | **☐** | **Žiadne** | **☐** | **Negatívne** |
| **Vplyvy na informatizáciu** | **☐** | **Pozitívne** | **☒** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** | **☐** | **Pozitívne** | **☒** | **Žiadne** | **☐** | **Negatívne** |
|  **vplyvy na procesy služieb vo verejnej správe** | **☐** | **Pozitívne** | **☒** | **Žiadne** | **☐** | **Negatívne** |

|  |
| --- |
| **Poznámky** |
| Predpokladá sa pozitívny a zároveň aj negatívny dopad na podnikateľské prostredie. Predkladaný materiál bude mať vplyv na výrobcov a dovozcov obalov, organizácie zodpovednosti výrobcov pre obaly. Vzhľadom na premenlivosť počtu subjektov (vznik nových, zánik existujúcich) nie je možné ich presné vyčíslenie. Novelou zákona o odpadoch dochádza u niektorých povinných subjektov – výrobcov obalov k zvýšeniu priamych finančných nákladov (poplatok za zber, prepravu, zhodnocovanie a recykláciu odpadov z obalov) a naopak, u niektorých povinných subjektov – výrobcov obalov k zníženiu priamych finančných nákladov (poplatok za zber, prepravu, zhodnocovanie a recykláciu odpadov z obalov). V tejto fáze nie je možné vyčísliť konkrétne náklady týkajúce sa zvýšenia, resp. zníženia týchto poplatkov z dôvodu, že nepoznáme presný počet povinných subjektov, ktorých sa táto zmena dotkne a zároveň nie je známy ani objem obalov a balených výrobkov, ktorých sa bude táto zmena týkať. Vyčíslenie bude možné až po ročnej účinnosti tejto novely, kedy budú Ministerstvu životného prostredia Slovenskej republiky zaslané povinnými subjektmi jednak „Ohlásenia o obaloch a o nakladaní s odpadmi z obalov“ a taktiež „Správy o činnosti organizácie zodpovednosti výrobcov“, kde sa okrem iných údajov uvádzajú aj informácie o spôsobe financovania systému združeného nakladania s vyhradeným prúdom odpadu a nákladoch na činnosti vykonávané v systéme združeného nakladania s vyhradeným prúdom odpadu.Predpokladá sa pozitívny vplyv na životné prostredie. Návrh zákona má prispieť k optimálnemu zabezpečeniu financovania odpadov z obalov, ktoré sú súčasťou komunálnych odpadov v dôsledku zavedenia takého financovania, ktorým bude dochádzať ku krytiu nákladov určených pre nakladanie s odpadom z obalov pochádzajúcich z komunálnej sféry.Ohľadnom predmetnej novely zákona o odpadoch bolo informované Ministerstvo životného prostredia Slovenskej republiky, ZMOS, AZZZ, RÚZ a koordinačné centrum obaly. |
| **Kontakt na spracovateľa** |
| Peter\_Antal@nrsr.sk |
| **Zdroje** |
|  |
| **Stanovisko Komisie pre posudzovanie vybraných vplyvov z PPK** |
| Predmetná novela nebola predmetom PPK. |